Data was extracted from:https://www.infomed.co.il/drugs/allopurinol/

המומחים של
Info
med
מסבירים:
אלופורינול (Allopurinol) הוא חומר פעיל שנמצא בתרופה אלוריל. אלופורינול שייך למעכבי האנזים קסנתין אוקסידז, אנזים זה אחראי על ייצור
חומצה אורית
(חומצת שתן) בגוף. רמות גבוהות של חומצה אורית קשורות להתפתחות
שיגדון
(גאוט/gout), שסיבוכיה כוללים התקפים של דלקת במפרקים והיווצרות אבנים בכליות.
אלופורינול (אלוריל) מתאים גם לאנשים עם תפקוד כליות לקוי או עם נטייה מוגברת לאבנים בכליות, כי הוא אינו מעלה סיכון לאבנים בכליות. בניגוד לתרופות אחרות שמגבירות את הפרשת חומצת השתן בכליות, אלופורינול אינו משפיע על סינון חומצה אורית בכליות, אלא מעכב את הייצור שלה.
יעיל לטיפול ב:
אלופורינול (אלוריל) משמש להורדת הרמות של חומצה אורית בדם ולמניעת שיגדון ומצבים אחרים שקשורים לעודף חומצה אורית בדם. עם זאת, הוא אינו יעיל להקלת הכאב בהתפרצות חריפה של שיגדון.
הנחיות חשובות:
בתקופת הטיפול באלופורינול (אלוריל), רצוי להמעיט בצריכת מזונות עשירים בפורינים ובשתיית משקאות אלכוהוליים, שיכולים להעלות את רמות חומצה אורית בדם. בנוסף, מומלץ להרבות בשתיית נוזלים – 10-12 כוסות לאדם מבוגר ביום, אלא אם רופא הורה אחרת.
רצוי להיזהר בנהיגה, כי השימוש באלופורינול עלול לגרום ל
סחרחורת
או לפגוע בעירנות.
מתי אסור להשתמש בתרופה:
אין להשתמש בתרופות המכילות אלופורינול (Allopurinol) במקרים הבאים:
-אם ידוע על רגישות לחומר הפעיל או למרכיבים אחרים בתרופה.
-לפעמים אלופורינול עלול להגביר את תסמיני השיגדון, במיוחד בתחילת הטיפול, לכן לא מומלץ להשתמש בו בזמן התקף פעיל מבלי להיוועץ ברופא.
צילום: shutterstock
מידע על התרופה
אופן נטילת התרופה
טבליות.
תדירות וזמן נטילה
1-3
פעמים ביום עם הארוחות
.
עם כוס מים.
טווח המינון
מבוגרים: שיגדון: 300-600 מ"ג ליום, בדרך כלל 300 מ"ג. יחד עם תרופות לטיפול בסרטן: 300-800 מ"ג ביום ילדים: 10-20 מ"ג לק"ג ליום.
תחילת ההשפעה
תוך 24-48 שעות. ייתכן שיעברו שבועות אחדים עד שתורגש ההשפעה המלאה של התרופה.
משך ההשפעה
תוך 24-48 שעות. ייתכן שיעברו שבועות אחדים עד שתורגש ההשפעה המלאה של התרופה.
מנה שנשכחה
יש לקחת מייד כשנזכרים. אם צריך לקחת את המנה הבאה תוך 12 שעות, קח מנה אחת עכשיו ואת המנה הבאה בזמן המיועד לה. אם לא -דלג על המנה ששכחת וקח את המנה הבאה בזמן.
הפסקת התרופה
אין להפסיק את התרופה בלי להיוועץ ברופא, התסמינים עלולים לחזור.
מינון עודף
סביר להניח שמנה עודפת מקרית לא תגרום בעיות מיוחדות. מינון עודף רציני עלול לגרום בחילה, הקאה, סחרחורת, כאב בטן ושלשול. יש ליידע את הרופא.
אחסון
לשמור במיכל סגור במקום קריר ויבש, הרחק מהישג ידם של ילדים
אזהרות
תזונה
מומלץ להרבות בשתיית נוזלים, לפחות 2 ליטרים ביום.
נהיגה
התרופה עלולה לגרום לנמנום, סחרחורת או בעיות בקואורדינציה. במקרים אלה, אין לנהוג.
הריון
יש להתייעץ עם רופא.
הנקה
מופרש בחלב אם. השימוש לא מומלץ. יש להתייעץ עם הרופא.
תינוקות וילדים
ניתנת לילדים לעיתים נדירות. למעט סוגים מסוימים של סרטן (במיוחד לוקמיה), והפרעות אנזימטיות מסוימות (כגון תסמונת ליש-ניהן). המינון בילדים, מתחת לגיל 15, מחושב לפי משקל גוף. המינון המרבי הוא 400 מ"ג ביום.
קשישים
ייתכן שתידרש הפחתת מינון או נטילת התרופה במרווחי זמן ארוכים יותר .
דווח לרופא במקרה של
מחלת כבד
מחלת כליה
בעיות לב או לחץ דם גבוה ונטילת תרופות
התקף שיגדון פעיל
בעיות בבלוטת התריס
נטילת תרופות אחרות
אלרגיה
אי סבילות לסוכרים מסוימים
מוצא האן סיני, תאילנדי או קוריאני
סיכון ממנת יתר
בינוני
סיכון מפיתוח תלות
נמוך
תופעות לוואי
החמורה מכולן היא פריחה אלרגית, עלולה לחייב הפסקת התרופה ומתן טיפול תחליפי
.
בנוסף, שכיחות תופעות לוואי  של עליה ברמת הורמון בלוטת התריס בדם, פריחה בעור
.
תופעות לוואי שאינן שכיחות: בחילה או הקאה, בדיקות תפקודי כבד שאינן תקינות,
שלשול
.
באופן נדיר: בעיות בכבד, תגובה אלרגיה חמורה הגורמת להתנפחות הפנים או הגרון, תגובה חמורה העלולה לסכן חיים
.
תיתכן רגישות יתר שסימניה הם קילוף עור, שלפוחיות או כאבים בשפתיים ובפה- מצבים המחייבים הפסקת השימוש ופנייה מיידית לרופא.
פרטי תגובה עם תרופות אחרות
יש לעדכן רופא או רוקח בנטילת תרופות אחרות, כולל תרופות ללא מרשם וכן תוספי תזונה. בייחוד עבור:
אספירין, סליצילטים.
תאופילין, משמש לטיפול בבעיות נשימה.
תרופות לטיפול בפרכוסים (אפילפסיה), פניטואין.
וידאראבין, משמש לטיפול בהרפס או באבעבועות רוח.
דידאנוזין, משמש לטיפול בזיהום.
תרופות לדיכוי מערכת החיסון, כמו אזאתיופרין, ציקלוספורין.
תרופות לטיפול בבעיות לב או יתר לחץ דם כגון מעכבי
ACE
או משתנים.
תרופות אחרות לטיפול בשיגדון, כמו פרובנציד.
אם אלומיניום הידרוקסיד נלקח במקביל, ייתכן כי לאלופורינול תהיה השפעה מוחלשת. יש להמתין לפחות 3 שעות בין נטילת שתי התרופות.
בנטילה של אלופורינול ותרופות ציטוסטטיות, כמו ציקלופוספמיד, דוקסורוביצין, בלאומיצין
,
פרוקרבזין, אלקיל הלידים, הפרעות במערכת הדם מתרחשות בשכיחות גבוהה יותר מאשר בנטילת כל אחד מהמרכיבים הפעילים בנפרד. לכן יש לבצע ניטור ספירת הדם במרווחי זמן קבועים.
ברזל: אין לקחת תוספות ברזל לתקופה ממושכת יחד עם אלופורינול מכיוון שמלחי ברזל עלולים לשקוע בכבד.
מרקאפטופורין ואזאתיופרין: אלופורינול מעכב פירוק תרופות אלה, ולכן יש להקטין את מינונן.
נוגדי קרישה כמו וארפרין: אלופורינול עלול להגביר את השפעתם.
משתני תיאזיד: תרופות אלה עלולות להפחית השפעת אלופורינול על ידי בלימת הפרשת חומצת שתן.
כלורפרופאמיד: תיתכן השפעה מוגברת על רמת הסוכר בדם.
אמפיצילין, אמוקסיצילין: הניתנים עם אלופורינול- סיכון יתר לפריחות עור
.
ויטמין
C:
במנות גבוהות, מעורר החמצת השתן. קיים סיכון מוגבר להיווצרות אבנים בכליות
.
השפעת שימוש ממושך
מלבד הגברת הסיכון לשיגדון בשבועות או בחודשים הראשונים, לא צפויות כל בעיות. ניטור: בדרך כלל מבצעים בדיקות תקופתיות של רמת חומצת שתן בדם.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא